שי הס

שי הס (נולד ב-2 בינואר 1973) הוא כדורגלן עבר ישראלי ששיחק בעמדת השוער. הס גדל בקבוצת הנוער של הפועל פתח תקווה ושיחק בקבוצה הבוגרת במשך שבע עונות.

קריירה
הס החל לשחק כדורגל במחלקת הנוער של הפועל פתח תקווה, ולזכותו ארבע הופעות במדי הנבחרת הצעירה של ישראל. בשנת 1992 צורף לסגל הקבוצה הבוגרת של הפועל פתח תקווה, ואת הבכורה ערך בחודש יולי בהפסד למכבי חיפה במסגרת משחקי האינטרטוטו. בעונת 1992/1993 שימש כמחליפו של רפי כהן ושותף בעשרה משחקי ליגה. בסיום העונה עבר כהן למכבי חיפה ובמקומו הוחתם בקבוצה איציק קורנפיין. קורנפיין פתח בארבעה מחמישה המחזורים הראשונים, אך לאחר ההפסד לקבוצת הפועל באר שבע קיבל הס את תפקיד השוער הראשון, תפקיד אותו מילא במשך שש העונות הבאות. בסיום עונת 1998/1999 שוחרר מהקבוצה והוחלף על ידי רפי כהן.

בעונות הבאות עבר הס בין מספר קבוצות: בני יהודה תל אביב, מכבי הרצליה, הפועל חיפה ומועדון ספורט אשדוד. בשנת 2002 עבר לקבוצת הפועל רמת גן מהליגה הארצית, בה שיחק עד לפרישתו בשנת 2007. בשנת 2021 מונה למאמן השוערים בהפועל באר שבע.

קישורים חיצוניים

 שי הס - פרופיל באתר "מוזיאון פתח תקווה"

כדורגלנים ישראלים
שוערי כדורגל ישראלים
כדורגלני הפועל פתח תקווה
כדורגלני בני יהודה תל אביב
כדורגלני מכבי הרצליה
כדורגלני הפועל חיפה
כדורגלני מועדון ספורט אשדוד
כדורגלני הפועל רמת גן
מאמני שוערים ישראלים
פתח תקווה: כדורגלנים
ישראלים שנולדו ב-1973